Par comprâ avions di vuere in Austrie si sarès scuviert un câs di coruzion par 100 milions di euro. Aromai a san fâ propit dut miôr di nô.
Sorestants e sotans
Une femine si è inçopedade rompint il braç in Via Cavour a Udin e cumò e domande 12 mil euro di dams. Par inventâsi un gnûf lavôr la int e tache a emulâle.
-
-
Pittoni al consee a Honsell di emeti il sfuei di espulsion ai pitocs che par vê la caritât a molestin la int come che si fâs di tant timp in Venit. Ve po di dulà che a rivavin.
Lis vecjis liris in minûts a puedin valê fin a 1500 euro pai colezioniscj. E dopo a disin che no vin di tornâ a la Lire.
Il comissari Rex al sarà testimonial dai mondiâi di Agility Dog a Lignan. Dome parcè che al à il merit di jessi un cjan? Alore ancje nô tai mondiâi di atletiche o podevin clamâ il Commissario Montalbano.
A Gurize l'aziende sanitarie e vâ a fâ benzine in Slovenie. Misteri disvelât: la int dal confin si stave preocupant a viodi ogni dì passâ l'ambulance.
Cumò a Tumieç il ministeri al podarès sierâ ancje il comissariât di polizie. Si propon di demolî daurman la citât se o vin decidût che e je chê la cause de crisi.
De fin dal 2013 a Udin si contin 450 personis in spiete par un parcament te struturis dal Ssm. Cun cheste ande la code des machinis e à ingolfât dute Udin.
-
-
A àn voie di fâ sù un parcament multiplan ancje sul Zoncolan. Prime di tacâ cun la progjetazion a sondin il teren par viodi che tai dintors no sedin scuelis d'art.
Incidents stradâi in aument intes tarondis. Si propon di meti un semafar.
A Cividât al è stât secuestrât un centri massaçs cun l'acuse di prostituzion. Si segnale un preocupant aument di int cul mâl di schene.
Simpri plui busis ator pes stradis di Udin. Si scomence a pensâ che e sedi colpe dai laris che di gnot a sgarfin cul picon par strafuî i cablis di ram dal telefon.
fur_Latn fur_Latn fur_Latn unk unk fur_Latn fur_Latn fur_Latn fur_Latn fur_Latn fur_Latn unk unk fur_Latn fur_Latn fur_Latn fur_Latn